Document ID: /roh_data/filtered/fineweb-2-filterrobots_roh.jsonl.gz/14028

La Siria saja pronta da sa participar al dialog intern sirian, senza che l’exteriur sa maschaidia. Quai ha ditg il minister da l'exteriur sirian Walid Muallem suenter in inscunter cun il minister da l'exteriur chinais Wang Yi a Peking. Ils discurs duain cumenzar la fin da schaner a Genevra.
Il Cussegl da segirtad da l'ONU aveva approvà l'emna passada unanimamain ina resoluziun davart in pussaivel plan da pasch. Tenor quel pudessan las armas en la Siria taschair, uschè spert che la regenza e l’opposiziun cumenzan cun contractivas. Ed entaifer 18 mais duain suandar elecziuns.
RR Novitads 09:00